钦定古今图书集成/方舆汇编/职方典/第1087卷 > 形胜附
## 钦定古今图书集成/方舆汇编/职方典/第1087卷 > 形胜附

本府

旧《志》：杉关、铁牛控其西，石岐、水口扼其东，梅口、西安阻其南，金山、珠寮障其北，前跨汀、赣，后扆武夷。

宋胡寅《军治记》：“瓯越西户，前据重冈，后带鹿水。” 《武阳志略》：“居四州之上游，其土夷旷，其气清淑，其势蜿蜒抱负，如在碧玉环中。”

魏天祐《总管府志》：“左剑右盱，枕汀带建。”

邵武县：〈附郭。〉

《旧志》“登高猊，踞石岐龙盘。”

邹昌《通泰桥记》“左卫福山，右旋寿屿。前踵重冈，三峰峙其南。后拥金荡，万峰耸其北。”

宋戴式之诗：“千山表里重围过，一水中间自在流。”

叶仪凤诗：“溪上千峰碧玉环。”

袁毂诗：“行人如在月轮中。”

光泽县

《旧志》：“海峤喉襟。云岩耸其南，九峰峙其北。君山障其东，杭水绕其西。”

上官祐《县志》据关岭居上游，屏障一隅，山峻水驶，穷林邃谷，盘礡深窈。

况逵：《自鸣山记》“当江、闽之交”

《续县志》：“群山拱峙，二水奔流。”

泰宁县

旧《志》：大杉、茶花隘其北，石门，九盘控其西，河潭汇其东，宝阁耸其南，金铙远盘，𬬻峰近据。北枕三溪，东环三涧。

叶祖洽《改邑名记》“山川奇秀。”

梁淮《修县治歌》：“群山秀叠，杉流百折。”

黄元实《双溪渡记》“邵武要冲。”

《闽书》：“东高嶓而西挽丹，北大杉而南张源，四山拱峙，三水环流。”

建宁县

《旧志》：跨赣、盱、汀、剑之交，南耸金铙，北扆凤𪩘。浮沙东山环其左，白鹿西山列其右，百丈嵯峨，濉江萦绕，风气绵密，外固中宽，山刻水厉。

宋陈轩诗：“地分麻涧脉，山接武夷根。”

蔡春《策城记》：“前左濉江，不地弥深；右背山陵，不郭弥险。”